
Vjerski preporod u župi. 


I. Sve u župi oko župnika. 


O vjerskom preporodu u svakoj našoj župi ovisi 
uspjeh i pobjeda naše sv. vjere u našim krajevima. 
To je jasno. A i to je jasno, da se na vjeru našu 
u našim krajevima juriša sa svih strana, i javno i 
tajno. A i ovo je jasno, da svaka trzavica i nesugla- 
sica u župi, pa dolazila sa kojegod strane, potkopava 
i ruši životnu snagu župe. Ne podigosmo nikada duh 
i snagu vjere u župi, ako prije ne uklonimo s puta 
sve ono, što rastače nju kao zajednicu Kristovu, i 
ako pozitivno ne učvrstimo njezino jedinstvo u duhu 
vjere. 

U tu svrhu moramo biti upravo proniknuti svi- 
ješću, da smo članovi i pripadnici župe. Treba se 
osjećati katolikom, ali treba se osjećati i članom župe 
ili župljaninom. Kad ovo tvrdimo, onda ne mislimo 
toliko na pravno pripadanje župskom teritoriju, 
koliko na život naš i osjećanje naše sa župom. Treba 
da živimo župi čitavim srcem i svom dušom. Treba 
da pripadamo njoj svojom vjerom i svojim simpati- 
jama. Biti član župe znači radovati se, što pripadamo 
crkvenoj zajednici, u kojoj se, po Božjoj volji, 
razvija naš vjerski i duhovni život. Biti član župe 
znači osjećati se jedno sa dušama, koje pripadaju 
istoj župskoj obitelji, to jest osjećati, da imademo s 

njima zajednički život vjere, zajedničke duhovne 
ciljeve, zajedničko posinjenje Božje, zajedničke vjer- 
ske zadatke i dužnosti. Biti član župe znači svijestan 
biti liturgijskog zajedniš“va i pripadništva onome 
skupu duša, koje pod vodstvom istoga svećenika za- 
jedničkim javnim bogoslužjem časte Boga, a osobito 
časte ga zajedničkom presvetom Žrtvom i zajedničkim 
lomljenjem hljeba u svetoj Pričesti. 

Jedinstvo župe podizati i držati, to znači prema 
župniku stajati u pravom odnosu, u duhu vjere i 
katoličke discipline. Župnik stoji na čelu župe. Nje- 
govo se vodstvo mora pripoznati, i mora se ugled 
njegov učvrstiti, i mora se iz toga vodstva i ugleda 
korist izvlačiti. Župljanin mora poznavati svoga 
župnika, i štovati ga, i pomagati mu, i s njim sura- 
đivati. Duh kritike i pobune protiv župnika jest 
faktor trganja i rastvaranja. Tko je sa župnikom, 
taj je sa Crkvom. Što je uže župa spojena sa župni- 
kom, to je ona i življa i snažnija i aktivnija. 

Podizanje jedinstva u župi stoji u što čvršćem 
vezanju bratovština i katoličkih organizacija sa 
crkvenim životom župe. Sve te ustanove katoličke 
treba da stoje na dispoziciju župniku i da surađuju 
s njim. One ne bi ispunile svojih temeljnih zadataka, 
kad bi htjele biti vjerska društva, što nijesu organski 
povezana sa životom župe, ili kad bi zanemarivale 
župu, ili kad ne bi htjele u svojim članovima nje- 
govati osjećaj pripadništva prema župi. 

Isto tako moraju sve katoličke organizacije pod 
vodstvom svoga duhovnika katolički život u župi 
promicati, unapređivati i usavršavati. Ako one pod- 
meću poteškoće i klipove radu župnikovu, i ako su 
one zapreka jedinstvu župe, i ako neće ili ne razu- 

miju svoj program udesiti prema totalitetu života u 
župi, onda one time samo dokazuju svoju nesposob- 
nost za apostolat. Uopće, štogod se u župi događa pod 
katoličkim geslom i imenom, mora se događati na 
oslonu na hirerahijski faktor i pod vidom jedinstva 
župe. Bez oslona na biskupa i na župnika visi u zraku 
Katolička Akcija. Rijeci fali izvor. Organizacija mo- 
žebit sja, ali ništa ne da. 

Ovomu jedinstvu župe mora izlaziti ususret i 
rad raznih samostana. Svakako u današnjoj župskoj 
organizaciji župnici jesu i ostaju glavni faktor žup- 
skoga dušobrižništva. Ali to nimalo ne priječi i ne 
zaustavlja blagoslovnog djelovanja raznih redova. 
Svaki samostan i svaka samostanska crkva mogu da 
budu i moraju da budu jako žarište Kristova duha. 
Njima je Providnost namijenila osobite zadaće, 
zadaće, da upotpunjuju i usavršavaju redovito dje- 
lovanje dušobrižničko. Njihove su zadaće, recimo: 
misije, duhovne vježbe, propovijedanje, ispovijedanje, 
trodnevnice, pisanje, kojim unose nauku Kristovu u 
šire krugove. Ali vjernici, i kada uživaju sve te pro- 
bitke od samostanskih crkava, ne smiju nipošto da 
izgube vezu sa župom i njezinim životom. 1 pobožna 
društva uz samostanske crkve imaju u isto vrijeme 
ostati u vezi sa župom. Onda neće ništa trpjeti 
jedinstvo župe. Onda će se dapače tim redovničkim 
djelovanjem samo još više učvrstiti jedinstvo župe. 

Jedinstvu župe pomaže puno i učvršćivanje 
požrtvovnog duha i rada za svrhe crkve i bogoslužja. 
Od apostolskih vremena držali su vjernici za svoju 
svetu i časnu dužnost, da se brinu za crkvu, koja 
služi čitavoj općini. Plaćalo se desetinu crkvi. Pa 
treba da bude i danas čast crkve i groblja čast vjer- 

nika. Po onome, što se vidi u crkvi i na &roblju, 
mjeri se vjera i pobožnost vjernika. 

I u duhu treba da se preporodi katolička župa. 
Što će nam mrtve župe? župe, koje su u svom načinu 
djelovanja zastarjele, zaostale, i po tom slabe su, 
kržljave i nemoćne? što će nam župe, što su se pre- 
tvorile u groblja duša, pa ne živu više za Krista i 
za Crkvu? Mi moramo htjeti i moramo sve uraditi, 
da oživi i poraste sve ono, što je istina, duh, sadržaj 
i vrhunaravni život. U tom duhu treba preporoditi 
župu, da imadne svoj raison d? 6tre. 

Bez ovoga duha i preporoda nema vjeri tvrdoga 
temelja, i nema u obitelji pravoga kršćanskog života, 
i nema u župi nikakve veće vjerske akcije. Ako se 
dakle hoće imati u župi uspješan i spasonosan vjerski 
rad i pokret, onda treba najprije prodahnuti župu 
duhom toga pokreta i rada. Uzalud ćemo čekati na 
Kraljevstvo Kristovo na zemlji, to jest, da Krist 
zavlada među nama, ako naše župe ne prodišu duhom 
Kristovim, i ako na pravi način ne oživimo ta dušo- 
brižnička središta, te naravne organe crkvenog života. 
Bez toga kako će se stati na put zlui bezboštvu, što 
zaprijetilo današnjem čovječanstvu propašću? 

Sve je ovo, što rekosmo, potvrdio naš Sveti Otac 
Pijo XI. svojim najvišim ugledom, i to prigodom 
jednoga katoličkog sastanka, na kojem se baš ras- 
pravljalo o problemu preporoda župe. Po njegovu 
nalogu njegov je državni tajnik kardinal Pacelli pisao 
Ovo: 

»Njegova Svetost želi, da župljani budu u naj- 
užoj vezi sa svojim pastirima, i da marljivo posje- 
ćuju župsku službu Božju, i da tako prodube svoj 
nutarnji život, i onda da u župi bude vjerska obuka 

puka i mladeži, i da se župe puno brinu za čast i 
ljepotu kuća Božjih, i da župljani zajedno sa svojim 
pastirima rade na uzdržanju i učvršćenju vjere i 
ćudoređa, da izgrade katolička djela kršćanskoga mi- 
losrđa, i, napokon, da uznjeguju onaj kršćanski duh 
i smisao, kojemu su naravne pojave: iskrena pobož- 
nost, neporočno ćudoređe, katolička djelatnost i dje- 
lotvorno kršćansko milosrđe. Takav preporod žup- 
skoga života podvrgnut će kršćansku dušu slatkome 
jarmu Kristovu, i učinit će, da se ispuni ono obe- 
ćanje Kristova Kraljevstva: »Ja ću pasti svoje ovce... 
Što se izgubilo, potražit ću, što se otrgnulo, privest 
ću opet natrag, što se razbilo, sastavit ću, i što je 
bolesno, učinit ću zdravim i jakim.« (Ez. 34, 15—16.) 

Tako Sveti Otac, koji u župi gleda središte Kato- 
ličke Akcije, a .u Katoličkoj Akciji preporod župe. 
Mi ćemo i o tome koju sad reći. 


II. Katolička Akcija preporađa župu. 


Znamo već svi definiciju Katoličke Akcije, koju 
nam Sveti Otac Pijo XI. baš svakom prilikom na | 
srce stavlja. A hvala Bogu i sa uspjehom, jer je 
Katolička Akcija zahvatila već cijeli katolički svijet. 
Svaki broj Vatikanskog organa »Osservatore Ro- 
mano« pun je izvještaja Katoličke Akcije na sve 
strane svijeta. Pa neka se o njoj samo govori, i neka 
se za nju što više poradi i po našim stranama, kojima 
treba Katoličke Akcije kao čovjeku gladnu korica 
hljeba, ili kao suhoj zemlji kaplja rosna i kišna. 

A treba dobro upamtiti, šta je zapravo Kato- 
lička Akcija. Ona je najbolje definirana u papinskim 
enciklikama »Ubi arcano« i »Quas primas«. Kato- 

lička Akcija jest rad, što proistječe iz savjesti ka- 
toličkoga čovjeka, i što izvire iz katoličkoga osjećaja 
odgovornosti, iz svijesti članstva na živom tijelu 
Kristovu, na kojemu je svaki član odgovoran za svaki 
drugi član i za čitavo to tijelo. 

Katolička Akcija jest učešće svjetovnjakA u hie- 
rarhijskom apostolatu Crkve. 

Katolička Akcija jest zadaća klera i dužnost 
lajikA. 

Katolička Akcija jest katolički apostolski rad 

pod vodstvom Pape — 

pod biskupom dijeceze, 

pod župnikom župe — 

poduprt od svjetovnjačkog apostolata dijeceze i 
župe, od svjetovnjačkog apostolata, što je učlanjen 
u hierarhiji, 

proti lajicizmu — 

za Krista Kralja — 

Za preporod i obnovu župe, »župske obitelji«. 

Treba katoliku svjetovnjaku dati učešća na onom 

»kraljevskom svećeništvu« (1. Petr, 2, 9.) Otkuplje- 

nja, kojemu je Papa Pijo XI. dao novog izražaja u 
Katoličkoj Akciji. Katolička Akcija po volji Svetoga 
Oca nije ništa drugo, nego učešće svjetovnjakA u 
hierarhijskom apostolatu. Ako ikada, a ono sada do- 
šao je čas svjetovnjaka. 

Pomoć svjetovnjačka jest i korist svjetovnjačka. 

Vi, svjetovnjaci apostoli, pomozite — recimo 
tako našim katolicima svjetovnjacima — da svećenik 
ostane bunar nutarnjega života, i da ne presuši za 
sebe i za vas! 

U pustinji je bio bunar, dubok i pun bunar 
hladne vode. I na bunar su dolazili svakidan žedni i 

umorni ljudi. I bunar je davao uvijek živu vodu i 
krijepio umorne ljude. Ali su ljudi navalili i priti- 
snuli bunar tako, da je voda u bunaru opala i za- 
mutila se, i mlaka postala. Nijesu ljudi dali bunaru 
vremena, da se obnovi iz svojih tajnih izvora. I tužni 
i žedni stajali su jadni ljudi na rubu bunara... 
Bunar je svećenik, koji ima da pruža živu vodu, a 
oni tajni, sakriveni izvori jesu molitva i razmatranje 
svećenika. 

»Baš jerbo moram toliko raditi, moram i toliko 
moliti,« rekao bi naš sveti i veliki radnik, blage uspo- 
mene nadbiskup Stadler. 

Katolička Akcija neće samo da oduševi elitu; 
ona hoće da zanese i masu. 

Katolička Akcija jest vodstvo puka, a ne samo 
katolički pučki pokret; jest veza na hierarhiju crkve- 
nim posluhom, ali i sveza klera i lajika međusobnim 
povjerenjem. 

Katolička Akcija nije samo »organizacija«, već 
je ona »orgamnizirani duh«. 

Katolička Akcija nije strančarska politika. Ali 
za katoličke lajike politike bit će Katolička Akcija 


dobar Anđeo čuvar: — Mihael, koji će u njima bu- 
diti srčanost i požrtvovnost apostolsku; — Gabriel 
sa čistoćom načela; — Rafael sa ravnom linijom i 


pravom smjernicom. 

Katolička Akcija nije nikakva tajna organizacija. 
Njezino bistvo i ustrojstvo, njezina svrha i njezini 
pojedini zadaci objavljeni su toliko puta u mnogim 
enciklikama Sivetoga Oca i u poslanicama biskupskim 
i u bogatoj literaturi. Katolička je Akcija katolički 
zadatak sadašnjice. 

Katolička Akcija, kako već prije istaknusmo, ne 
može biti bez biskupa i župnika. Ako se ona ne veže 
s njima, onda je samo u zraku. Dim u zraku. 

Početak i svršetak, korijen i kruna, vršak, jez- 
gra i zvijezda Katoličkoj Akciji jest preporod župske 
obitelji. A za to su potrebni dobro upućeni i izvjež- 
bani svjetovnjaci apostoli. 

Katolička Akcija jest potpora svjetovnjakA sve- 
ćenicima, da se dušobrižnik rastereti, osobito od 
svjetskoga rada, pa da može više i bolje poraditi za 
svoju dušu i za duše svojih vjernika. 

Katolička Akcija nije isto, što katolička organi- 
zacija. Katoličkih organizacija — oblik — imamo 
dosta. Katoličke Akcije — duša — nemamo još dosta. 

I nije isto religiozna akcija i Katolička Akcija. 
Prva — potrebna kao svagđanji kruh — ide više za 
vlastitim katoličkim pojedinim Ja. Druga, t. j. Ka- 
tolička Akcija, hoće da obuhvati katoličku općenitost. 
Obadvije su akcije potrebne, ali nijesu jedno isto. 

Katolička Akcija jest akcija lajik&, koja stoji pod 
vodstvom biskupa, odnosno župnika. 

Katolička Akcija — ne udi, da se u ovom pitanju 
i malo opetujemo — jest aktivna suradnja svećen- 
stva i svjetovnjaka; dakle ništa drugo, nego što su 
veliki Apostoli i prvi kršćani radili zajednički. 

Katolička Akcija jest vjerski rad, koji djeluje 
socijalno. Katolička Akcija nije čisto vanjska, veći je 
duhovna; nije zemaljska, već je s Neba dana; nije 
molitična, već je vjerska akcija. 


Katolička Akcija jest socijalna, društvena akcij a. : 


Njezin je cilj promicati Kraljevstvo Kristovo -na 
zemlji. Ako se promiče Kraljevstvo Kristovo, onda se 

postiže ono dobro, što je za društvo ljudsko najviše i 
najpotrebnije. | 

Sveti Otac, kad poziva u Katoličku Akciju, po- 
kazuje i na činjenicu, da svećenstvo danas ne može 
dosta dopirati do onih masa ljudi, koje su se uda- 
ljile ili odvrgle od Boga. Toliki danas odbijaju sve- 
ćenstvo. Neće da čuju šta za njega. Neće ga u svoje 
fabrike, u svoje radione, u svoje banke, u svoje aka- 
demije, u svoje druge razne poslovnice. I ne dolaze 
više svećeniku ti moderni ljudi, 

A Crkva ne uzmiče. Ona šalje apostole, kojih 
svijet ne može odbiti. To su svjetovnjaci, koji živu 
i djeluju u svijetu. Svjetovnjaci, koji su u svome 
vlastitom životu iskusili vrednotu, veličinu i potrebu 
katoličke vjere. I ovi ljudi onda onim otpadnicima 
govore o istini vjere, i razbijaju im razne predra- 
sude, i otkrivaju tolike laži i klevete protivničke, i 
osvjetljuju im kršćansko shvaćanje o ženi, djetetu i 
ženidbi. I tako oni unose opet u društvo blagi duh 
Kristov. 

Tako šalje Crkva katoličke akademike, katoličke 
učenjake, umjetnike, da porade na mjestima svojega 
zvanja na podizanju Kraljevstva Božjega. 

Tako šalje Crkva katoličkog radnika, trgovca i 


druge ljude svjetovnjake, da primjerom, riječju i 


perom pomognu opet stvoriti kršćansku atmosferu i 
opet upaliti luč istine. 

Tako šalje Crkva sve katoličke muževe i mla- 
diće, sve katoličke žene i djevojke, da istupe hrabro 
i odvažno proti neprijateljima Crkve, koji rađe proti 
Kristu i Njegovu Kraljevstvu, i da trgaju sve mreže 
laži i lome tu moć tame. 

Sav taj golemi rad ima da prihvati naše kato- 
ličko svjetovnjaštvo kao produžena vojska pravoga, 
duševno, ćudoredno i socijalno djelatnoga dušobriž- 
nika. Zajednički i u organičkoj povezanosti sa po- 
zvanim službenim svećenstvom mora svijet svjetov- 
njački surađivati na rješavanju zadaća apostolskoga 
poslanstva Crkve, a na spasenje pojedinih duša i za 
kristijaniziranje ljudskoga društva. 

Svjetovnjaci u Katoličkoj Akciji imaju najprije 
da uklone rastavu vjere od života, i u svom vlastitom 
ličnom životu da uspostave i sastave vezu između 
vjere i života. Učestvovanje kod službe Božje, kod 
molitvenog života, kod primanja svetih sakramenata 
ne smije da ima na sebi karakter samo pobožne 
vježbe, već mora i da postane i bude jak izvor du- 
ševnoga života. 

Bez ove veze vjere i života, bez »živoga katolika«, 
kato to lijepo veli »Osservatore Romano«, ne može 
biti prave Katoličke Akcije. Ona mora da izraste iz 
katoličke duše, iz živoga Božjega duha, koji djeluje 
u našim vjernicima. ' 

Istom tada, kada se katolički lajički svijet u sebi 
sam obnovi i preporodi katolički, moći će on aktivno 
djelovati na sve strane u obnovi svega života u duhu 


Kristovu. Istom tada preporodit će se u našim žu-. 


pama katolička atmosfera u duhovnom životu, i pro- 
budit će se javna savjest, a to je zacijelo važnije od 
svih naredaba i zakona. I tada će se iz katoličke na- 
rodne duše, iz katoličke župe sam od sebe podignuti 
vihor nezadovoljstva i pobune, kad zaprijeti nešto, 
što se protivi duhu katoličkoga čovjeka, duhu Kri- 
stovu. Tada će naše katoličke župe biti nalik na 
zdravo tijelo, koje samo od sebe reagira na otrov. 

Tada će iz naših preporođenih župa provaliti val 
spasenja, koji će prodirati i prodrijeti i u protivnički 
tabor. 

Samo po mirnom, temeljitom i dosljednom radu 
u svakoj pojedinoj župi doći će se do ovoga uspjeha 
i blagostanja. A sav taj rad treba postaviti na četiri 
jaka stupa Katoličke Akcije, na kojima tvrdo stoji 
vjerski preporod u župi. 


II. Stupovi preporoda i Katoličke Akcije u župi. 


1. Prvi stup Katoličke Akcije i vjerskoga prepo- 
roda u župi jest župski odbor Katoličke Akcije. 
Odatle počinje sav rad. Ovaj se odbor sastavi od 
ponajboljih u župi sila. Dat će nam ih i Treći Red, i 
Marijina Kongregacija, i razne bratovštine, i Kri- 
žari i Križarice, itd. Svi ti neka pošalju po jednoga 
ili po dva svoja izaslanika na dogovor župniku, i 
župski je odbor stvoren. U tom odboru župnik je duša 
i duhovni otac. članovi odbora jesu djeca ove obitelji, 
koja je ujedinjena u Corpus Christi Mysticum, u 
Otajstveno Tijelo Kristovo. 

Tako se počinje polako, ali sigurno i stalno. Nije 
važna vanjština, već se ima gledati na produbljenje i 
na nutarnjost. Vjerski i ćudoredni život pojačava se 
i unapređuje djelovanjem iz duše. I treba imati uvi- 
jek pred očima samo sadašnjost i budućnost. Akcija 
znači raditi, dakle uzeti život onakav, kakav je da- 
nas. Ne samo moliti se, već i katolički misliti i ispo- 
vijedati katoličku vjeru i raditi za nju. U jednu riječ: 
predati se Bogu radom. To je pravi izražaj naše Ka- 
toličke Akcije. 


mem AE 


U slučaju, da u kojoj župi nema baš nikakva dru- 
štva, što je isključeno u našoj Nadbiskupiji Vrbo- 
sanskoj, i tada se može lako osnovati župski odbor 
Katoličke Akcije. U takovu se slučaju skupi oko žup- 
nika nekoliko pouzdanih osoba, kojima je iskreno na 
srcu vjerski preporod i procvat župe. Ti onda zajed- 
nički sa župnikom nastoje, da dođe do osnutka Ka- 
toličke Akcije. 

A što će raditi taj župski odbor, muški i ženski? 
Široko je polje tomu radu. Treba li prirediti koju 
zajedničku proslavu? Evo župskoga odbora na dogo- 


voru! Treba li raširiti u župi katoličku štampu, 0so- 


bito svoj organ, u nas »Katolički Tjednik«? Evo žup- 
skoga odbora na djelu! Treba li sakupljati za Misije, 
za Petrov Novčić, za siromahe, za crkvu, za koji 
naređeni pobir? Eto i opet župskoga odbora! Treba 
li potražiti nevjenčane parove i pomoći im, da se ili 
vjenčaju ili da se raziđu? Eto župnikove desne ruke 
— župskoga odbora Katoličke Akcije! Treba li sa- 
zvati župljane na koje predavanje, i povesti borbu 
protiv psovke, pijanstva, nevaljale mode, i prirediti 
kakvo hodočašće ili zajedničku svetu Pričest ili kakvu 
akademiju i šta slično? Eto i opet župskoga odbora! 
Zar to sve nije lijepo? Zar to sve ne bi jedva dočekali 
naši čestiti ljudi katolici, građani i seljaci, muško i 
žensko, stari i mladi, učeni i neuki? Zar to ne bi 
pokrenulo iz temelja život u župi, a sa malo truda i 
dobre volje? Treba samo prijeći na djelo bez velikih 
rasprava. Svaki osnutak župskoga odbora treba onda 
javiti u našem »Katoličkom Tjedniku«. To je zato, da 
ge i drugi maknu, kad budu vidjeli, da se u jednom 
gradu ili selu miču ljudi. Od pojedinih iskara nastat 
će doskora velika vatra. I svaku akciju župskoga 

odbora Katoličke Akcije trebalo bi javljati drugima, 
barem obližnjima župskim odborima. To daje života 
i interesa za stvar. To se zna, da svaki župski odbor 
Katoličke Akcije treba da bude u živoj vezi sa dije- 
cezanskim odborom Katoličke Akcije. 

Biskup, Ordinarius loci, ustanovi ovaj dijecezan- 
ski odbor Katoličke Akcije sa jednim predsjednikom 
svjetovnjakom i sa jednim svećenikom kao duhovnim 
savjetnikom za čitavu dijecezu. Ovaj dijecezanski 
odbor sastoji od ljudi prvaka u katoličkom životu, 
koji se biraju iz raznih staleža i katoličkih organi- 
zacija. Dijecezanski odbor ima da prima naputke od 
Natpastira, i može uz njegovu privolu izdavati 
smjernice, koje pokazuju, na koji način imaju se 
primjenjivati katolička načela od Katoličke Akcije u 
dijecezi. 

I dijecezanskom i župskom odboru bit će geslo: 
»Servare unitatem Spiritus in vinculo pacis« — »ču- 
vati jedinstvo Duha u vezi mira.« (Ef. 4, 3.) Kalto- 
lička Akcija ima da čuva red i jedinstvo u svima 
našim katoličkim organizacijama. 

2. Drugi veoma jaki stup Katoličke Akcije i 
vjerskoga preporoda u župi jest pobožnost k Presve- 
toj Euharistiji. Središte svemu katoličkom životu i 
radu ima da bude Presveta Euharistija. Ona i jest 
život Crkve i život naših duša. Izvor našoj duševnoj 
jakosti i energiji jest u Euharistiji. Bez Euharistije 
nema radnika ni vojnika Kristovih. Ecclesia militans, 
Crkva vojujuća, crpa svu svoju snagu iz Presvete 
Euharistije. I dijeceza i župe naše vjerski će se 
preporoditi po Euharistiji. što je veći život euha- 
ristijski, to je veći i procvat i preporod katolički, 
Vikarijat Apostolski u Ugandi (u srednjoj Africi) 

najljepša je Misija na svijetu sa 323 hilj ade katolika 
i sa blizu 4 miliona pričesti u godini. Divan, eto, pri- 
mjer iz Afrike! Presadimo ga samo u naše krajeve! 
U našu lijepu Nadbiskupiju Vrhbosansku! Bit će 
nam ona još ljepša, ako u njoj posve zavlada Bog 
Euharistijski. Bog, koji je bogat, a nije nam mogao 
više dati od Euharistije. Bog, koji je mudar, a nije. 
nam znao više dati od Euharistije. »Cum esset dives, 
plus dare non potuit; cum esset sapiens, plus dare 
nescivit.« (Sv. Augustin.) 


želimo zacijelo svi, da nam se vjerski prepo- 
rode župe, i da što ljepše proradi naša Katolička 
Akcija u njima. To će biti, ako mi svećenici i naši 
vjernici budemo što većma častili Presvetu Euhari- 
stiju. To će biti, ako uvedemo i provedemo Svagdanje 
Klanjamje u našoj Nadbiskupiji. To je moja odavno 
velika želja. I vaša zacijelo. I danas, evo, ustanov- 
ljujemo u Nadbiskupiji Vrhbosanskoj Svagdanju 
Adoraciju, koja će početi u Modriči na blagdan Pre- 
svetoga Trojstva (27. svibnja 1934.). Raspored Svag- 
danjega Klanjanja, koji treba uokviriti, poslat će se 
svakoj župi. A svaka župa izvješćivat će svake &0- 
dine svoga dekana i o satu Klanjanja u župi. Prije 
toga treba vjernike poučiti i oduševiti za Adoraciju, 
. za tu najljepšu i najspasonosniju pobožnost. A tako 
je laka i ugodna pobožnost svete Adoracije. Treba je 
samo razdijeliti na četiri dijela: Poklon, Zahvala, 
Zadovoljština. Prošnja. 


Navest ću vam ovdje obrazac naše Jubilejske 
Adoracije u Katedrali dne 18. ožujka 0. £. 

1. — Poklon: Dođite, poklonimo se! 


' Dođite, poklonimo se Kralju, komu sve živi, komu sve 
pripada, komu svi dugujemo ljubav i poklon! ' 

' Mi se ođazivamo tomu pozivu. Mi klečimo pred našim 
Velikim, Vječnim, Svemogućim Kristom Kraljem. I govorimo: 
Hvalimo Te, blagosivamo Te, klanjamo Ti se, Isuse Kriste! 

Kako je velik Bog upravo zato, jer mam se prikazuje 
u tako sitnoj prilici! Naše sve znanje jedno je ništa pe“ 
N jim, Bogom Euharistijskim. I mi smo svi jedno ništa pred 
Njim. Ii smo pred Njim kao jedna kapljica u velikom Podbsoj 

Isuse Kriste, koji si se za nas sav žrtvovao, i koji si se 
za nas toliko ponizio, mi se Tebi evo klanjamo! Isuse, Tebi 
živimo! Isuse, Tebi umiremo! Isuse, Tvoji smo živi i ininti 
Primi, o Gospodine, svu našu slobodu, našu pamet, naš dika 
našu volju! Sve, što jesmo i što imamo, Ti si nam dao. I sni 
Ti to sve natrag vraćamo, da time raspolažeš po svojoj volji 
Samo nam daj svoju ljubav i svoju milost! I mi smo sni 
dosta bogati, i ne tražimo više ništa. 
. za o se, Gospodine, uzdamo, i nećemo se posramiti 


Svet, Svet, Svet Gospodin Bog vojska! 


2. — Zahvala: Hvalu dajmo Gospodinu Bogu našemu! 


Hvalimo Gospodina, jer je dobar, i jer je milosrđe Nje- 
govo u vijeke! 

Naš Božanski Spasitelj. iskazuje nam dan na dan tolika 
dobročinstva, tolike milosti, I tako je ustrpljiv s nama. I tako 
nam je dobar, te hoće da uvijek bude s nama. Hoće, da Mu 
dolazimo, pa da nas okrijepi kad smo umorni i optevečeni 
Hoće da nam pomogne nositi križeve naše. 

Uistinu dostojno je i pravedno, pravo je i spasonosno 
da uvijek i svagdje Tebi hvalu dajemo, Gospodine! ' 

što da uzvratimo Gospodinu za sve, što nam je učinio? 
Ne možemo dosta zahvaliti svome Spasitelju za tolika đa: 
bročinstva Njegova. Pa zamolimo Majku Njegovu i Majku 
našu, Blaženu Djevicu Mariju, da sa svakim od nas izgovori 
onu svoju pjesmu zahvalnicu: »Veliča duša moja Gospodina!« 

3. — Zadovoljština: Moj grijeh, moj grijeh, moj preveliki 
grijeh! 


Istina je, što kaže zlatna knjižica »Nasljeduj Krista«: 
»O, kolika je slabost ljudska, kad je uvijek sklona na zlo! 
Danas ispovijedaš svoje grijehe, a sat kasnije griješiš, kao da 
nijesi ništa odlučio. S pravom se možemo poniziti, niti ikad 
možemo što veliko o sebi misliti, jer smo tako slabi i nestalni.« 
Ponizimo se pred Preponiznim Svetotajstvenim Isusom! 
I ova naša poniznost neka bude zadovoljština naša za tolike 
naše grijehe i prestupke! U ovoj poniznosti podvrgnimo volju 
svoju volji Božjoj! Recimo sa Isusom: »Evo dolazim, Oče 
Nebeski, da izvršim Tvoju volju!« Hrana Spasiteljeva na 
ovoj zemlji bila je činiti ono, što je Otac želio od Njega. Ja 
je bio poslušan Ocu Nebeskomu sve do smrti, do smrti na 
križu. On je poslušan i svećeniku na oltaru, jer zna, da tako 
vrši volju Oca svojega. ' Kaj 
Kakvi smo mi u tom pogledu? Koliko polje za ispiti- 
vanje naše savjesti! Ne preostaje nam drugo, nego da skru- 
šeno pogledamo u onu svetu Hostiju na oltaru, i da ponizno 
zamolimo Spasitelja: Gospodine, Ti za nas čini zadovoljštinu, 
jer mi to svojom snagom ne možemo! Svaki od nas priznaje 
svoje grijehe, i udara se u prsa, i kaje se skrušeno: »Ispovi- 
jedam se Bogu Svemogućemu. .. Moj grijeh, moj grijeh, moj 
preveliki grijehl« I s ovim skrušenim kajanjem spajsmo tvrdo 
obećanje, da ćemo sve muke i kušnje ovoga Života podnositi 
u zadovoljštinu za grijehe svoje i za grijehe svega svijeta. 
Sveta Marijo, Majko Božja, moli za nas grješnike! 


4. — Prošnja: Molite se, braćo! 


Poslušajmo veliku učiteljicu molitve, svetu Tereziju, 
koja nas zove: »Ljudi iBožji, molite se, molite se, molite sel« 

Molimo se! Isuse krotki i ponizni Srcem, učini srce naše 
po Srcu svome! 

I blagoslovi nas, Isuse, sa Siona! Blagoslovi nas iz svoga 
Svetohraništa! Sa svoga Oltara! Blagoslovi svoju svetu ke 
i sve ljude! Blagoslovi Svetoga Oca Papu, Biskupe i svećenike, 
da nas dobro vođe, i da nas dovedu do prave sreće na zemlji 
ido vječnoga blaženstva u Nebu! 

I udijeli nam, Isuse Svetotajstveni, milost, da nikada ne 
zanemarimo svetu molitvu, već da se rado, odano, zahvalno, 
ponizno i čista srca molimo Bogu, i da Te, Isuse, rado i često 
pohađamo u Presvetom Oltarskom Sakramentu! 

Isuse, Bože Svetotajstveni, pred kojim evo klečimo, daj 
nam svima jakost, da nadvladamo sve napasti sotone, tijela i 


. svijeta! I u čast smrti naše okrijepi nas, Isuse, svojim Božan- 


skim Tijelom, da onda dođemo u Tvoja sveta Nebesa, gdje 
više neće biti nikakvih napasti, već mir i pokoj vječni! 

Isuse Premilostivi! Prikazujemo Ti ovaj sat klanjanja 
i za duše u čistilištu! Predobri Isuse Gospodine, udijeli im po- 
koj vječni! Amen. 

Ovaj molitveni obrazac sadrži u sebi one misli i 
osjećaje, što ih sveta Crkva želi da probudi u nama 
pred Isusom Svetotajstvenim. I zato ovim određujem, 
da se u našoj Nadbiskupiji Vrhbosanskoj ove molitve 
razgovijetno i polako mole sa vjernim pukom, kad se 
bude održavao propisani sat Svagdanjega Klanjanja. 
Između tih molitava mogu se umetnuti euharistijske 
pjesme, kao »O tolika tajna to je« (Tantum ergo 
Sacramentum ), ili »Zdravo Tijelo Isusovo«, ili »Po- 
nizno se Teb' klanjamo«, ili »Svet, Svet, Svet«, ili 
koja druga poznata euharistijska pjesma. Završi se 
Litanijama Presv. Srca Isusova i Blagoslovom sa 
Presvetim. Tako će nam sat klanjanja proteći ugo- 
dno, i bit će drag Bogu Svetotajstvenom. I naš će 
vjerni puk onda zavoljeti tu svetotajstvenu pobožnost, 
i jedva će čekati, da red klanjanja opet dođe na 
njega. Naši dušobrižnici, u svojoj revnosti, i drugo 
će sve učiniti, da taj sat klanjanja ispane što sveča- 
nije i pobožnije. Jer o toj baš pobožnosti najviše ovisi 
vjerski preporod u župi, za kojim svi idemo. 

3. Treći jaki stup vjerskoga preporoda i Kato- 
ličke Akcije u župi jest djelo karitativno. Osobito u 

današnje doba tolike potrebe i nevolje. Karitativno 
djelo ostat će uvijek časni znak naše vjere i naše 
Crkve. I mi, hvala Bogu, revno radimo i na toj njivi. 
Mi imamo »Kruh sv. Ante«, »Zimske stolove«, »Le- 
mozinu za uboge« i slično. Mi smo ustanovili na pro- 
šloj dekanskoj konferenciji i »Društvo sv. Vinka«, od 
kojega se mnogome dobru nadamo. Ono će s pomoću 
Božjom postati Anđeo čuvar našoj sirotinji. Papa 
Pijo XI. rekao je nedavno o Milosrdnim  Sestrama 
ovu veliku riječ: »Milosrdne su Sestre kao nazočnost 
Božja, one su posvuda.« I ja vjerujem u Providnost 
Božju i u revnost naših dušobrižnika, pa ću reći: 
»Društvo sv. Vinka bit će u nas kao nazočnost Božja, 
ono će biti posvuda.« Početak je, znam, težak. I Dru- 
štvo sv. Vinka nailazi na poteškoće, a najviše stoga, 
jer ga još dobro ne poznajemo. Ja €u još ovoga ljeta 
izdati Priručnik Društva sv. Vinka, koji će nas upo- 
znati sa tim pravim djelom Božjim. Onda će ako 
Bog da ići. Nesamo u gradu, već i na selu. čitam naj- 
ljepše izvještaje iz glovenačkih sela o Društvu sv. 
Vinka. Pa zašto ne bismo i mi mogli ono, što oni 
mogu, i što su mogli onako progonjeni prvi kršćani? 
Mi hoćemo, da naša vjera bude živa vjera, a živa 
nam je vjera onda, kad činimo djela tjelesnoga i 
duhovnoga milosrđa. Na tom polju iskazalo se je 
najbolje Društvo sv. Vinka. I mi ćemo se uz pomoć 
Božju iskazati na tom Vinkovu polju. 

4. četvrti jaki stup Katoličke Akcije i vjerskoga 
preporoda u župi jest katolička štampa. Ja vam nju, 
kako znate, svakom prilikom na srce i na dušu stav- 
ljam. Učinio sam toi početkom ove godine, kad sam 
proglasio naš »Katolički Tjedmikk« organom Vrhbosan- 
ske Katoličke Akcije. Činim to i sada, kada vas evo 

potičem, da vjerski preporodite svoje župe. Da na- 
vedem ovajput riječi, što ih je izrekao sam Papa Pijo 
XI. u pismu kardinalu patrijaru lisabonskom u 
Portugalskoj. U tom pismu daje Sveti Otac jasne 
smjernice portugalskim katolicima za njihovo una- 
predak djelovanje u okviru Katoličke Akcije. Pismo 
je uzbudilo po svemu svijetu najveću pozornost, jer 
se je vidjelo, da je Sveti Otac htio u tom pismu dati 
svijetle smjernice svemu katoličkom svijetu i nalo- 
žiti mu, u sadanje kaotično i uzburkano doba, čisto i 
bistro određene i jasne zadatke i ciljeve. 


Mi ćemo ovdje iz toga papinskog pisma izvaditi 
samo ono, što nam Sveti Otac govori o »križarskoj 
vojni dobre štampe«. 


»Često puta krivo je neznanje, da pučke mase 
zađu na stramputicu. Današnje ljudsko društvo pre- 
napunjeno je od agitatora i demagogaA svake ruke. 
Jedino uspješno sredstvo protiv zakutnih agitatora 
i zavoditelja jest — pouka. Čovjeka, koji nešto zna 
i razumije, nije moguće zaslijepiti. Pouka, koju ima 
da vrši Katolička Akcija, kakva mora da bude ta 
pouka? Razlaganje kršćanskih istina besjedom, go- 
vorenom i štampanom. Kršćanski su se narodi zapleli 
u razna i svakojaka zanimanja, i zaboravili su osnov- 
nu životnu nauku kršćanske vjere. Pa kad ih zagrabi 
vir krivih nauka, onda se ne znaju braniti niti pred 
drugima, niti pred svojom vlastitom savjesti. I zato 
se otvara neizmjerno apostolsko polje pred svakim 
aktivnim katoličkim borcem, da postane neustrašiv 
raznosilac istine, učitelj. A najuspješnija pouka vrši 
se pomoću knjige i časopisa. Katolička Akcija ima 
zadatak, da sa svom ozbiljnošću probudi u srcima 


A 
mm 


naših suvremenika svijest, da je širenje debre štam- 
pe danas postalo jedna od najvažnijih dužnosti sva- 
koga kršćanskog borca, i da grijesi zanemarivanja te 
dužnosti spadaju među najstrašnije grijehe, za koje 
će čovjek jedamput odgovarati svojemu vječnome 
Sucu. Zloj štampi treba odgovoriti dobrom štampom. 
Rđavo sjeme treba uništiti dobrim sjemenom. A do- 
bra štampa bit će tek onda jaka, ako bude organi- 
zirana, i ako budu inicijative izlazile iz zajedničkog 
žarišta. Među se rastrgana, pa makar bila i dobra 
štampa, ostat će bez koristi za velike zajedničke i 
vrhunaravne ideale Kršćanstva.« 


Eto, takova mora da bude dobra katolička štam- 
pa, i takovi moramo da budemo mi njezini pomoćnici! 
čujmo još jedamput onu strogu opomenu Svetoga 
Oca: »Širenje dobre štampe postalo je danas jedna 
od najvažnijih dužnosti svakoga kršćanskog borca, % 
grijesi zanemarivanja te dužnosti spadnju među naj- 
strašnije grijehe, za koje će čovjek jedamput odgova- 
rati svojemu vječnome Sueu.« 


I ja napokon molim i zaklinjem sve vrhbosanske 
svećenike, da učine sve, te naša jedna od najvažnijih 
ustanova, Akademija »Regina Apostolorum«, što 
ljepše poraste, uznapreduje i procvate. To će biti, 
ako njezina izdanja i njezini tako odlični listovi zađu 
u naše katoličke kuće. Jedan »Katolički Tjedmnik« 
morao bi svakako biti u svakoj katoličkoj kući. I kada 
to bude, onda će biti i žuđeni: vjerski preporod u na- 
šim župama. : 


Završit ću svetim riječima Svetoga Oca Pija XI., 
što ih vadim iz gore spomenutog pisma: 


»Svi su katolici pozvani, da surađuju u Katolič- 
koj Akciji, jer su svi primili sakramente svetoga 
Krsta i svete Krizme, va su time postali u Katoličkoj 
Crkvi apostoli i borci.« i 

Dakle, braćo, na apostolski rad! » Viribus unitis!« 
Svi kao jedan čovjek u radu za slavu Božju i za 
spasenje besmrtnih duša!« I to su riječi u istom p:- 
smu Svetoga Oca Pape Pija XI. 


(Ovu sam radnju (pročitao na ovogodišnjoj de- 
kanskoj konferenciji u Sarajevu. — Nadbiskup.) 


Raspored svagdanjega Rlanjanja 
u Nadbiskupiji Vrhbosanskoj. 


Banbrdo 1. 1, 11. IV., 20. VII. 

Bežlja 2. 1., 12. IV., 21. VII., 28. X. 
Bijeljina 8. IL, 18. IV., 22. VII., 29, X. 
Bijelo Brdo 4. I., 14. IV., 28. VII. 
Bistrica 5. 1, 15. IV., 24. VIL, 30. X. 
Boće 6. I., 16. IV., 25. VII., 81. X. 
Borovica 7. 1., 17. IV., 26. VII, 1. XI, 
Bos. Brod 8. 1., 18. IV., 27. VII, 2. XI. 
Bos. šamac 9. I., 19. IV., 28. VIL, 8. XI. 
Brajkovići 10. 1, 20. IV., 29. VII. 
Brčko 11. 1, 21. IV., 80. VII., 4. XI. 
Brestovsko 12. I., 22. IV., 81. VII, 5. XI. 
Breške 18. I., 28. IV., 1. VIII. 

Brusnica 14. I, 24. IV., 2. VIII. 

Bučići 15. 1., 25. IV., 8. VIII. 

Bugojno 16. I., 26. IV., 4. VIII, 6. XI. 
Busovača 17. 1., 27. IV., 5. VIII., 7. XI. 
Cer 18. 1., 28. IV., 6. VIII, 8. XI. 
Crkvica 19. 1., 29. IV., 7. VIII, 9. XI. 
čemerno 20. 1., 30. IV., 8. VIII. 
Derventa 21. L, 1. V., 9. VIII, 10. XI. 
Deževice 22. 1., 2. V., 10, VIIL, 11. XI. 
Doboj 28. L., 8. V., 11. VIIL, 12. XI. 
Dobretići 24. I., 4. V., 12. VIII. 

Dolac 25. I., 5. V., 18. VIII, 18. XI, 
Doljani 26. I., 6. V., 14. VIII. 

Domaljevac 27. IL, 7. V., 15. VIII. 
Dubica Gornja 28. L., 8. V., 16. VIII. 
Dubrave 29. I., 9. V., 17. VIII. 
Foča 80. I., 10. V., 18. VIII. 
Fojnica 81. IL, 11. V., 19. VIIL, 14. XI. 
Golo Brdo 1. IL, 12. V., 20. VIIL, 15. XI. 
Gorice 2. IL, 18. V., 21. VIIL, 16. XI. 
Gornji Vakuf 3. IL., 14. V., 22. VIII., 17. XI. 
Gračac 4. IL, 15. V., 28. VIII. 
Gradačac 5. IL., 16. V., 24. VIII, 18. XI. 
Gromiljak 6. II., 17. V., 25. VIIL, 19. XI. 
Guča Gora 7. IL, 18. V., 26. VIII, 20. XI. 
Jelaške 8. II., 19. V., 27. VIII, 21. XI. 
Kakanj 9. II, 20. V., 28. VIII., 22. XI. 
Kiseljak 10. IL, 21. V., 29. VIII, 23. XI. 
Komušina 11. 1., 22. V., 80. VIIIL., 24. XI. 
Koraće 12. IL., 23. V., 81. VIII. 
Korićani 18. IL, 24. V., 1. IX., 25. XI. 
Kr. Sutjeska 14. IL, 25. V., 2. IX., 26. XI. 
Kreševo 15. II., 26. V., 8. IX., 27. XI. 
Lukavac 16. IL, 27. V., 4. IX., 28. XI. 
Modriča 17 IL, 28. V., 5. IX., 29. XI. 
Morančani 18, II., 29. V., 6. IX., 30. XI. 
Novi šeher 19. II., 80. V., 7. IX, 1. XII. 
Novo Sarajevo 20. II., 81. V., 8. IX., 2. XII. 
Odžak 21. IL, 1. VI., 9. IX., 8. XII. 
Osova 22. IL, 2. VI., 10. IX. 
Ostrožac 23. IL, 3. VI., 11. IX., 4. XII. 
Oštra Luka 24. IL, 4. VI, 12. IX. 
Otinovci 25. IL, 5. VI., 18. IX, 5. XII. 
Otočak 26. II., 6. VI., 14. IX, 6. XII. 
Ovčarevo 27. IL, 7. VI., 15. IX., 7. XII. 
Pale 28. IL, 8. VI., 16. IX, 8. XII. 

Pećine 1. III., 9. VI., 17. IX. 
Pećnik 2. III, 10. VI., 18. IX. 
Plehan 3. III, 11. VI, 19. 15; 2 XI. 


> Poljaci 4. qIL, 12. VI, 20 EL, 10. XII 


Podhum 5. III., 18. VI, 21. IX. 

Podkraj 6. III., 14. VI., 24. IX. 

Podmilačje 7. III., 15. VI, 28. IX., 11. XII. 

Potočani 8. VIII., 16. VI., 24. IX. 

Prozor 9, III., 17. VI, 25. TAX: 12. XII. 

Radunice 10. III., 18. VI., 26. IX. 

Rama-šćit 11. III., 19. VI., 27. IX., 13. XII. 

Rastičevo 12. III., 20. VI., 28. IX., 14. XII. 

Rastovo 18. III., 21. VI., 29. IX., 15. XII. 

Sarajevo, župa Srca Isusova 14. It, 22. VI, 30, 
IX., 16. XII. 

Sarajevo, Rkt. Vikarijat Državne Bolnice 29. IL, 
15. III, 28. VL, 1. X. 

Sivša 16. III., 24. VIL, 2. X. 

Skop. Gračanica 17. III, 25. VL, 8X, 17 XI 

Solakova Kula 18. III., 26. VINA KE. 

Stup 19. IL, 27. VL, 5. X., 18. XII. 

Suho Polje 20. III., 28. VI., 6. X. 10. XI 

Svilaj 21. III., 29. VI, /, X, 

Špionica 22. III., 30, VI., 8. X. 

Teslić 28. ITI, 14. VIL, 98. X. 20. XII 

Tišina 24. III, 2. VII, 10, X. 

Tolisa 25. TIL, 8. VIL, 11. X, 21. XIL 

Travnik 26. III, 4. VII, 12. X., 22. XII. 

Tremošnica 27. III., 5. VIL, 18. X. 

Tuzla 28. III., 6. VIL, 14. X., 28, XII. 

čilice 29. IL, 7. VIL, 15. X., 4. XIT 

Uzdo 30. III, 8. VIL, 16. X., 25. XII. 

Vareš 31. IIL, 9. VIL, 17. X, 26. XII. 

Vidovice 1. IV., 10. VIL, 18. X, 27. XII. 
Vijaka 2. IV., il. VII, 19. 2. 

Višegrad 3. IV., 12. VII., 20. a pa 
Vitez 4. IV., 15. VII, 21. X., 28. 5 


Zavidovići 5. IV., A 
Zenica 6. IV., 15. VIL, 28. X., 830. XII. 


Zovik 7. IV., 16. VII, 24. X. 


Žablj I., 25. X. 
žabljak 8. IV., 17. VII, 
Žepče 9. IV., 15. VIL, 26. X., 81. XII. 


Žeravac 10. IV., 19. VIL, 27. X. 


14. VIL, 22. X., 29. XII. 

|. izdaje 


Dr. IVAN ŠARIĆ, 


nadbiskup vrhbosanski. 


1. svezak: Katolici, molimo se! Str. 40. Cijena 3 Din. (Raspačano). 


Psallite Domino! Strana 32. Cijena 2 Din. (Raspačano). 

Nad grobom trojice velikih hrvatskih biskupa. Strana 28. Ci- 
jena 2 Din. 

Kršćanska obitelj i Posveta Srcu Isusovu. Str. 32. Cijena 2 Din. 
Odgoj djece u obitelji. Strana 40. Cijena 3 Din. (Raspačano). 
Svećenik odgojitelj malenih, Strana 48. Cijena 3 Din, 

Svećenik. Strana 32. Cijena 2 Din. (Raspačano). 

Dužnosti svećenika danas. Strana 32. Cijena 2 Din. 

Prigodom Intronizacije. Strana 16. Cijena 2 Din. 

Crkva i Papa. Strana 40. Cijena 3 Din. (Raspačano). 

Katolička vjera. Strana 40. Cijena 3 Din. 

Za Misije. Strana 16. Cijena 2 Din. 

Na grob Biskupu Langu. Strana 36. Cijena 3 Din. 

Sursum corda! Strana 32. Cijena 3 Din. 

Katolička Akcija. Strana 32. Cijena 3 Din. 

Stope Serafinskog Oca, Strana 68 sa 2 slike. Cijena 10 Din. 
Hvaljen Isus. Strana 80 sa 16 sličica. Cijena 5 Din. 

Kućni Katekizam. Strana 44 sa slikom. Cijena 3 Din. 

Za Katoličku Akciju. Strana 32. Cijena 3 Din. 

Krist Kralj. Strana 48. Cijena 3 Din. 

Natrag k Bogu! Stnana 32. Cijena 3 Din. 

Apostolstvo sv. Ćirila i Metoda. Strana 16. Cijena 2 Din. 

Križ. Strana 20 sa slikom. Cijena 2 Din. 

Nedjelja. Strana 20. Cijena 2 Din. 

K svetom Josipu! Strana 32. Cijena 3 Din. 

Zlatni Jubilej Vrhbosanski, Strana 16. Cijena 2 Din. 
Akademija »Regina Apostolorum«. Strana 16. Cijena 2 Din. 
Na Euharistijski Kongres u Sarajevo! Strana 16. Cijena 2 Din. 
Dobar vojnik Kristov. Strana 36. Cijena 3 Din. 

Svećenički Dom »Salvator« na Lapadu kraj Dubrovnika. Sa 13 
slika. Cijena 5 Din. 

Sveta Godina, Crkva, Papa, Rim. Strana 32. Cijena 3 Din. 


' Naš Sveti Otac Papa Pijo XI. Str. 24 sa 14 slika, Cijena 5 Din. 


Muka Gospodina Našega Isusa Krista. Strana 24 sa slikom. 
Cijena 2 Din. 
Vjerski preporod u župi. Strana 28. Cijena 3 Din. 


Narudžbe i sa narudžbom novac suviše 10% za poštarinu prima 


AKADEMIJA ,REGINA APOSTOLORUM“ 


u Sarajevu, Koroščeva 15-]. 


